Xitoy Shimoliy Koreyaga ikki maqsadda, jumladan ommaviy qirg‘in qurollarini yaratishda qo‘llanadigan tovar va texnologiyalarni eksport qilishni taqiqladi. Bu haqda Xitoy tijorat vazirligi xabarida ma’lum qilingan. Xabarda aytilishicha, bu choralar Shimoliy Koreyaning yadroviy sinovlari bilan bog‘liq BMT Xavfsizlik kengashining rezolyutsiyasini bajarish uchun kiritilmoqda. Ma’lum qilinishicha, Shimoliy Koreyaga yadroviy qurol, yadroviy jangovar kallaklar, biologik va kimyoviy qurol yaratishda qo‘llanishi mumkin bo‘lgan tovarlar, materiallar, qurilma va texnologiyalarni eksport qilish taqiqlanadi. Eksport qilishi taqiqlangan tovarlar ro‘yxatiga raketalar va uchuvchisiz parvoz qurilmalari yaratish uchun qo‘llanishi mumkin bo‘lgan dasturiy ta’minot, ko‘p qatlamli plastinalar yaratishga mo‘ljallangan metallar, yuqori tezlikdagi videokameralar, turli telekommunikatsion qurilmalar, lazer qurilmalari, sensorlar, aviatsiya elektron qurilmalari, havo navigatsiyasi qurilmalari kiritilgan.